**ΓΙΑ ΤΗΝ ΠΑΡΟΥΣΙΑΣΗ ΤΗΣ ΟΜΑΔΙΚΗΣ ΕΡΓΑΣΙΑΣ ΣΕ POWERPOINT**

Έχει αναρτηθεί ένα υπόδειγμα σε powerpoint («Παρουσίαση Ομαδικών Εργασιών – TEMPLATE») που σας καθοδηγεί στη βασική δομή και μορφή των παρουσιάσεων που θα πρέπει να ετοιμάσετε.

* Σε κάθε παρουσίαση πρέπει να δομήσετε το υλικό ώστε να χωρέσει στα χρονικά όρια που σας δίνονται. Εδώ έχετε 15’ και αυτό σημαίνει ότι η παρουσίασή σας σε powerpoint θα εμπεριέχει περίπου 10 «σελίδες» (υπολογίστε περίπου 1 - 1,5 λεπτό ανά «σελίδα»).
* Κάθε «σελίδα» θα πρέπει να εντάσσεται στη βασική δομή που σας έχει δοθεί. Αν οι αρχικοί τίτλοι των ενοτήτων δεν καλύπτουν ορισμένα θέματα ΟΕ, μπορείτε να τους τροποποιήσετε. Σε κάθε ενότητα μπορεί να εμπεριέχονται περισσότερες από μία «σελίδες». Σε κάθε σελίδα μπορείτε να προσθέσετε και ένα υπότιτλο που να επεξηγεί περισσότερο το περιεχόμενο της.
* Το κείμενο κάθε σελίδας πρέπει να είναι το ελάχιστο δυνατό και καλύτερα να είναι δομημένο με «τηλεγραφικό» τρόπο. Το κείμενο συμπληρώνει οπτικά τον προφορικό λόγο του παρουσιαστή και τον βοηθάει να μην ξεχάσει τα βασικά σημεία που θέλει να καλύψει. Στο powerpoint, η παρουσίαση είναι πολυμεσική και το κείμενο συμπληρώνεται από εικόνες, διαγράμματα, βίντεο, animation, γραφικά και προφανώς αυτά που λέει ο παρουσιαστής. Αξιοποιείτε όλες αυτές τις επιπρόσθετες δυνατότητες.
* Χρησιμοποιήστε περίπου τα μεγέθη γραμματοσειράς που σας έχουν δοθεί στο υπόδειγμα. Μην βαρύνετε την παρουσίαση με άσκοπα γραφικά, χρώματα και σχέδια στο background.
* Κάντε πολλές δοκιμές της παρουσίασης μπροστά σε άλλους, κρατώντας τα χρονικά όρια. Προφανώς, η τελική παρουσίαση θα πρέπει να γίνει από όλα τα μέλη της ομάδας, οπότε μοιράσετε κατάλληλα τα τμήματα που θα καλύψει ο καθένας/-μια.